ఇప్పుడు మా హెలికాప్టర్ నుండి చూస్తున్నాం,
రాజధానిలో మునుపెన్నడూ లేనంత అల్లకల్లోలంగా ఉన్న ట్రాఫిక్ ని మనం చూడవచ్చు.
ప్రత్యక్ష సాక్షుల కథనం ప్రకారం, అనేక కార్లు మొరాయించి ఆగిపోయాయి,
వాటి ఇంజిన్లకు మంటలు అంటుకున్నాయి.
పలువురికి గాయాలు అయినట్టు తెలుస్తోంది, కానీ ఇప్పటిదాకా ప్రాణనష్టమేమీ జరగలేదు.
ఈ వాహనాల చుట్టూరా ట్రాఫిక్ జామ్ అవ్వడం కారణంగా, వాహనాలు కదలలేని పరిస్థితి నెలకొంది,
దీంతో అత్యవసర సేవలు అక్కడికి చేరుకొని, సహాయక చర్యలు అందించలేని పరిస్థితి.
దీన్నంతటికీ కారణం ఏంటో ఇంకా తెలియాల్సి ఉంది.
హోని ఎనిమిదవ విచారణ గదికి తీసుకెళ్లండి.
- భయం కలిగించే గదిలోకా? - అవును.
నాకు ఉన్న హక్కులేంటో నాకు తెలుసు. నేను మా నాన్న లాయరుతో మాట్లాడాలి.
నీకు ఫోన్ కాల్స్ చేసుకునే అవకాశం ఉండదు.
ఒకవేళ ఫోన్ చేయాలంటే, రక్తపు మరకలను పోగొట్టుకోవడానికి డ్రై క్లీనర్ షాప్ కి,
డెంటిస్ట్ కి కాల్ చేస్తే మంచిది.
కార్లు తగలబడుతున్నాయని మీ ద్వారా కాకుండా వార్తల ద్వారా ఎందుకు తెలుస్తోంది నాకు?
క్షమించండి, మేడమ్.
ఏం జరిగిందో పక్కాగా తెలుసుకోవాలని ఆగాం.
- మరి ఏం జరిగిందో తెలిసిందా? - ఉగ్రదాడి కాదని అర్థమైంది.
అవి కారు బాంబులు కావు.
పెట్రోల్ లోని ఒక కెమికల్ వల్ల ఇంజిన్స్ జామ్ అయి, బాగా వేడెక్కిన్నట్టున్నాయి.
మరి ఇంధన సంస్థలు ఏమంటున్నాయి?
తాము బాధ్యులం కాదని, ఏదో కుట్ర జరుగుతోందని అంటున్నాయి.
అది ఎలా, ఎక్కడ జరిగి ఉండవచ్చో కనుగొనాలని ఫస్ట్ డెస్క్ చూస్తున్నారు.
అవునా?
నాకు ఒకటి అర్థం కావట్లేదు…
మంటలు అంటుకున్న కార్లు ఇంకా రోడ్డు మీదే ఎందుకు ఉన్నాయి?
మంటలు ఆరితే కానీ పోలీసులు వాటిని తరలించలేరు,
ట్రాఫిక్ కాస్త అయినా క్లియర్ అయ్యే దాకా, అగ్నిమాపక సిబ్బంది అక్కడికి చేరుకోలేకపోతున్నారు.
అవును, కానీ…
ఒక్క నిమిషం. సారీ.
వీలన్ ని మాట్లాడుతున్నా.
మిమ్మల్ని జాగింగ్ సమయంలో కలిసిన వాడిని.
డోడీ గింబల్ రాయబోయే ఆర్టికల్ పై
మీ అధికారిక ప్రతిస్పందన ఏంటో చెప్తారా?
ఈ ఫోన్ నంబర్ నీకు ఎలా చిక్కింది? ఎంత ధైర్యం నీకు?
దీనికి నువ్వు అనుభవించేలా చేస్తా. ఒట్టేసి చెప్తున్నా.
నువ్వే అనుభవించబోతున్నావు.
నువ్వు అమ్మాయిల వెనుక కాక పని వెనుక పడి ఉంటే,
ఈ కాల్పులు, ట్రాఫిక్ సమస్యలు ఎదురయ్యేవే కాదేమో.
ట్రాఫిక్ అదుపులోకి వచ్చిందా?
హా, సుమారుగా పది నిమిషాల క్రితం.
లండన్లోని ప్రతి గ్యాస్ స్టేషన్ ని మూసేయమని చెబుదాం అనుకున్నా.
- పెట్రోల్ బంక్. - అదే… పెట్రోల్ బంక్.
అదృష్టవశాత్తు, ఏయే స్టేషన్ల పెట్రోల్ అయితే పాడైందో,
వాటన్నింటికీ ఒకే ట్యాంకర్ నుండి పెట్రోల్ వెళ్ళింది.
కాబట్టి, ఈ రోజు ముగిసేలోపు, ట్రాఫిక్ మామూలు స్థితికి వచ్చేయవచ్చు.
ట్యాంకర్ డిపోకి ఉన్న కంచెని ఎవరో కోశారు,
కాబట్టి, అక్కడే కెమికల్ ని కలిపారని అనుకుంటున్నాం.
వాతావరణాన్ని పరిరక్షించాలనుకునే వారి పని కావచ్చు ఇది.
మన లండన్ మేయర్, జాఫర్ జఫ్రీ, ఇంధనంలోకి ఓ కెమికల్ కలపడం వల్ల
ఎదురైన ఈ అల్లకల్లోల పరిస్థితుల్లో ప్రజలందరూ సంయమనం పాటించాలని కోరారు.
రోడ్లలోని ట్రాఫిక్ ని క్లియర్ చేయడానికి అత్యవసర సేవల వారు
గట్టిగా ప్రయత్నిస్తున్నారు, నా అభ్యర్థన ఏంటంటే, జనాలందరూ తమ కార్లను వదిలి…
మనం చేసిన పనికి అందరూ ఎలా అల్లాడిపోతున్నారో చూడండి.
ఇక తర్వాత జరగబోయే దానికి, వాళ్లకి మరింతగా పిచ్చెక్కిపోతుంది.
దీని వల్ల ఎన్ని ప్రాణాలు పోతాయి?
ఏ ఒక్క ప్రాణమూ మిగలదు. జరిగేది ఊచకోతే.
మిక్ హెర్రన్ రచించిన "లండన్ రూల్స్" పుస్తకం ఆధారితమైనది
ఆ వాహనాల దగ్గరే ప్రధానంగా ట్రాఫిక్ నిలిచిపోయింది,
మస్వెల్ హిల్, ఎలిఫెంట్ అండ్ క్యాజిల్, మైల్ ఎండ్, ఇంకా సిటీ ఏరియాల్లో ఇబ్బందిగా ఉంది.
ప్రాణనష్టమేం జరగలేదు. కాకపోతే, ఒక పెన్షనర్ ఐసీయూలో చేరారు.
సారీ, బాంబ్ స్క్వాడ్ ని ఎందుకు పంపలేదు?
అది మంచి విషయమే.
మరి ఇంజిన్లు ఎందుకు పేలాయి?
మంటలు ఆగిపోయాక, ఫోరెన్సిక్స్ ని పంపండి.
ఏ కెమికల్ ని కలిపారో, అది ఎక్కడిదో అని
- వాళ్ళు చెప్పగలరు. - మరి మీ ప్లాన్ ఏంటి?
ఇక్కడ ఇరుక్కోవడం వల్ల ఏం చేయలేకున్నా.
ఎప్పుడూ చేసేదే.
అంటే, ఏమీ చేయకుండా ఉండటమా?
- అవును. - నాకు తెలిసినప్పటి నుండి అదే కదా మనం చేసేది.
టావెర్నర్, హోని విచారించే దాకా, వీళ్ళని ఇక్కడే నిర్బంధించాలని చెప్పింది.
సీసీటీవీ ఫుటేజ్ వచ్చాక చెప్పు.
షర్లీ డాండర్ ఎక్కడ?
కింద ఉన్న బాత్రూమ్ లో ఉండుంటుందేమో.
తను డ్రగ్స్ అయినా తీసుకుంటూ ఉంటుంది, లేదా నంబర్ టూకు అయినా పోతూ ఉంటుంది.
ఫోన్లు ఇవ్వండి.
అందరికీ టిఫిన్ తెమ్మని షర్లీకి డబ్బులు ఇచ్చా.
మీకు తెమ్మనలేదులెండి.
మీరు రాక ముందే పంపించాను తనని.
హేయ్. ఎక్కడికి వెళ్తున్నారు?
అంటే… టిఫిన్ అని అనగానే, కాస్త ఆకలేసేసింది.
కింద తాజా కేక్, చిప్స్ ఉన్నాయి.
కూర్చోండి. మీ టిఫిన్ వస్తోందిలే.
షర్లీ - కాల్ చేస్తున్నారు
రివర్?
ఏంటి? నాకేమీ వినబడట్లేదు.
- అబ్బా. - హేయ్! ముందు చూసుకొని నడవండి!
ఇక ఆటలు ఆడింది చాలు.
మీ ఫోన్ ఇవ్వండి.
కో, మనల్ని నిర్బంధిస్తున్నారట. తనకి నీ ఫోన్ కావాలట.
ఇలా ఇచ్చేయ్. ఎవరితో కమ్యూనికేట్ చేయకూడదు. మిమ్మల్ని నిర్బంధించాం.
- నేను పాడ్ కాస్ట్ వింటున్నా. - ఏదైనా, నాకు అనవసరం.
కానివ్వు, తనకి నీ ఫోన్ ఇచ్చేసేయ్, లేదంటే, రాడీ ఆఫీసు గదిలో ఉన్న
ఇద్దరు డాగ్స్ ని పిలుస్తుంది తను.
ఏమంటున్నావు?
నాకు ఒక్క ముక్క కూడా వినిపించట్లేదు. ఒక్క నిమిషంలో అక్కడ ఉంటా.
ఎందుకు మాకు వత్తాసు పలుకుతున్నావు?
అంటే… అతను అప్పుడప్పుడూ ఉలకడు, పలకడు,
కానీ నాకు ఎందుకులే! మీ పని మీరు కానివ్వండి.
నీకు స్లౌ హౌస్ గురించి వివరాలు తెలుసు, కదా?
అయితే, మాలో కొందరికి సమస్యలు ఉన్నాయని నీకు తెలిసే ఉంటుంది కదా.
విషయం ఏంటో చెప్పు.
అంటే, సంగీతం వింటే…
ఇది పాడ్ కాస్ట్.
సంగీతాన్ని కానీ, పాడ్ కాస్టులని కానీ వింటే, మిస్టర్ కో కాస్త శాంతంగా ఉంటాడు.
ఒకవేళ అతను ఏదీ వినకపోతే?
నాకు తెలీదు. మేమెప్పుడూ అతడిని వినకుండా ఆపలేదు.
సరే, ఆ సంగీతాన్ని వినుకోవయ్యా. తొక్కలోది.
నేను వినేది పాడ్ కాస్ట్.
నన్ను బంధించగల జైలు ఈ ప్రపంచంలోనే లేదు.
నేను భయపడే జైలు ఏమైనా ఉందంటే, అది నా మనస్సు అనే జైలే.
నేను దాన్ని ఎప్పుడో బద్దలు కొట్టేసి, బయటపడ్డా.
నేను అరివీర భయంకరుడిని, నన్ను తలదన్నేవాడు ఇప్పటిదాకా పుట్టలేదు, ఇకపై పుట్టడు కూడా.
నా తిరుగులేని అనంత శక్తి ఎత్తిన తాజా అవతారమే రాడీ హో.
నన్ను సృష్టించడం కానీ, అంతం చేయడం కానీ
ఎవరి తరమూ కాదు.
సర్ ఐజాక్ న్యూటన్ లాంటోడినే నేను కూడా, దరిద్రులారా?
ఆయనకి, నాకు మధ్య ఉన్న ఏకైక తేడా, నాకే సూత్రాలూ లేవు.
నేనే సూత్రాన్ని.
ఇలా ఎప్పటి నుండి ప్రవర్తిస్తున్నాడు?
ఏకధాటిగా 20 నిమిషాల నుండి.
ఈ వ్యాధికి కారణం ఏంటి?
చిన్నప్పుడు అమ్మపాలు తాగకపోవడమా? లేదా అవి మరీ ఎక్కువ తాగేయడమా?
హేయ్, భలేదానివే.
అతడిని పెంచిన కోతులు, బాగానే పెంచడానికి ప్రయత్నించాయి, పాపం.
అలెగ్జాండర్ ది గ్రేట్. గెంజిస్ ఖాన్…
ఏం జరుగుతోంది ఇక్కడ?
వీళ్ళని ఎందుకు హబ్ నుండి ఇక్కడికి పిలిపించావు?
క్షమించాలి, మేడమ్.
ఇతను ఈ గదిలో చాలా వింతగా ప్రవరిస్తున్నాడు.
వావ్.
- సుస్వాగతం, రౌడీ రంగమ్మా. - లేదు, రాడీ.
నువ్వు ఒక అయిదు నిమిషాలు ఇక్కడ నిశ్శబ్దంగా కూర్చొని,
ఈ గది గురించి,
నాకు సహకరించకపోతే, నిన్ను నేనేం చేయగలను అనే దాని గురించి ఆలోచించు.
సరేనా? ఇంకాసేపట్లో వస్తా.
ఎవరు నువ్వు?
ముందు నువ్వెవరో చెప్పు.
ఈ చిన్నదానికి ఇక్కడ ప్లేస్ ఉందా?
నన్ను తాకకు.
అయ్య బాబోయ్.
లొంగిపోవడానికి వచ్చావా, మహాతల్లీ?
ఇక్కడ ఈ పిచ్చోళ్ళు ఉన్నారని నన్ను హెచ్చరించి ఉండవచ్చు కదా?
నేను హెచ్చరించాలనే నీకు కాల్ చేశా.
లండన్ అంతా గోలగోలగా ఉంది.
నీ మాటలు నాకు వినబడలేదు.
సరే, నా మాటలు నీకు వినబడలేదని నాకు తెలీదు, కదా?
అయ్య బాబోయ్, షర్లీ. నా డబ్బులతో వైన్ కొన్నావా?
హా, నువ్వెలాగూ కొనుక్కోవు కదా, నీ డబ్బులతో కొంటే నీకు పుణ్యం వస్తుంది కదా.
తను చెప్పిన దానిలో నిజముంది.
మీరు ఇంత ఉదయాన్నే మందు పుచ్చుకుంటున్నారా?
ఇంత ఉదయాన్నే తాగకూడదులే, కానీ వేసేయాలనిపిస్తే, వేసేయడమే.
చెప్తున్నా కదా, బయట ఏదో జరుగుతోంది.
ట్రాఫిక్ అంతా జామ్ అయిపోయింది.
ఫ్లైట్ కి అంతా తెలుసు. తనేమైనా చెప్పి పుణ్యం కట్టుకుంటుందేమో.
కొన్ని పెట్రోల్ స్టేషన్లలో ఒక ఉదంతం జరిగింది.
మూడోది.
ఎలాంటి ఉదంతం?
అది పార్క్ కి సంబంధించినది.
మాకు కాపలాగా ఉండటం? అది కూడా పార్క్ కి సంబంధించిన పనేనా?
అది మీ స్టేటస్ కి తగిన పనిలా అనిపించట్లేదే.
మూడోది.
కో, ఏమంటున్నావు నువ్వు?
లిస్టులో మూడోది.
నేను చెప్పా కదా.
ఇంతకుముందు.
స్థిరత్వాన్ని దెబ్బతీయాలనే వ్యూహం.
వీళ్ళందరూ ఉన్నారు కదా, వివరంగా చెప్పడం ఎందుకు అని
హింట్స్ రూపంలో చెప్తూ ఉన్నా.
అంత లేదు, అందరి ముందూ వివరంగా చెప్తే,
వాళ్ళు నిన్ను పిచ్చోడు అనుకుంటారని, పరువు పోతుందని నువ్వు చెప్పలేదు.
మూడో పాయింట్, రవాణాని గెలికి అల్లకల్లోలం సృష్టించడం.
కొన్ని దుష్ట శక్తులు ఈ దేశ వినాశనం కోరుకుంటున్నాయని అతను అభిప్రాయపడుతున్నాడు.
హా, కానీ అది పిచ్చి అభిప్రాయం.
అర్థం పర్థం లేని అభిప్రాయం.
అంటే, లండన్లో ట్రాఫిక్ భయంకరంగానే ఉంటుంది, మళ్ళీ దాన్ని పనికట్టుకొని భయంకరంగా చేయాలా?
మళ్ళీ యథాస్థితికి వెళ్ళిపోయాడు.
ఇప్పుడు జరిగినవన్నీ పరిశీలించి, అస్థిరతను కలిగించే వ్యూహమే ఇది అని అనుకోవచ్చా?
అంత లేదు. మరి రాడీని ఎందుకు చంపాలని చూసినట్టు?
మనం ఇప్పుడు ఆలోచించాల్సింది దాని గురించి.
మరి, ఆబట్స్ ఫీల్డ్ కిల్లర్ ని చంపిన తుపాకీతోనే
అతడిని కూడా చంపాలని ఎందుకు చూసినట్టు?
ఏంటి? ఒక్క నిమిషం, ఆ విషయం మీకెలా తెలిసింది?
టావెర్నర్ చెప్పింది.
ఇప్పటి దాకా ఎందుకు చెప్పలేదు మరి మాకు?
ఎందుకంటే, నేను ఆలోచిస్తూ ఉన్నా కాబట్టి.
చంపారా? ఆబట్స్ ఫీల్డ్ కిల్లర్ ఆత్మహత్య చేసుకున్నాడు అనుకున్నానే?
టావెర్నర్ "చంపారు" అనే చెప్పింది.
ఫ్లైట్ కూడా నేను చెప్పింది తప్పని అనట్లేదు.
నమస్కారమండీ!
కాస్త చిల్లర ఉంటే ఇవ్వగలరా? నేను ఒక హాస్టల్ కోసం చూస్తున్నా.
రోజంతా కులాసాగా గడపండి.
ఈరోజేం బాగా జరగట్లేదా?
రోజూ నా పరిస్థితి ఇంతేలే.
ఎవరి దగ్గరా డబ్బులు ఉండట్లేదు.
హా.
అందరికీ కష్టంగానే ఉన్నట్టుంది, కదా?
అంటే, వాళ్ళ దగ్గర కాయిన్స్ కానీ, నోట్స్ కానీ ఉండట్లేదు.
దేనికైనా ఫోనుతో పేమెంట్ చేసేస్తున్నారు.
హేయ్.
నీకు డబ్బులు నేనిస్తా.
ఇంకా నీకు డబ్బుకన్నా ఇష్టమైనది కూడా ఇస్తా.
అంత తొందర వద్దు, బాసూ.
ముందు నువ్వు దీన్ని ఒక చోట పెట్టి రావాలి.
అందరూ క్షమించాలి.
దేనికి?
ఓరి దేవుడా.
అయ్య బాబోయ్!
ఓరి నాయనోయ్. చాలా దారుణంగా కంపు కొడుతోంది.
నువ్వు డాక్టరుకు చూపించుకుంటే మంచిది.
మీ వల్ల నాకు లంగ్ క్యాన్సర్ వచ్చినట్టుంది.
మీరు గ్యాస్ వదిలారా?
హా, అంతే అనుకో.
నాకు గ్యాస్ వదిలిన శబ్దమంటే ఇష్టమని కాదు కానీ,
ఆ శబ్దం విన్నప్పుడు ముందే జాగ్రత్త పడేవాడిని.
గదిలోనే ఉండాలి. బయటకు వెళ్ళవద్దు.
- అయ్య బాబోయ్. - మీ ప్లాన్ నాకు అర్థమైంది, ల్యాంబ్.
నేను అధికంగా ఉన్న గ్యాస్ ని వదిలానంతే.
అంటే, అది అందరికీ వచ్చేదే, సహజమైనదే అది.
ఇది అస్సలు సహజమైనది కాదు.
వంద కుళ్ళిన శవాల కంపు కూడా ఇంత దారుణంగా ఉండదు.
దేవుడా. అది మామూలు కంపు కాదు.
స్ప్రే కొడితే ఇంకా దారుణంగా ఉంటుందేమో. పూల వాసన, మలం వాసన కలిస్తే, ఇక అంతే.
హా, ఆ స్ప్రే ఇక్కడే ఉంటే మంచిది. ఇంకో విడత రాబోతుందని అనిపిస్తోంది.
బాబోయ్, మీరేదో ప్లాన్ వేస్తున్నారు.
ఇప్పుడు నా ఒంటి నిండా గ్యాస్ ఉంది, ఎప్పుడైనా బయటకు రావచ్చు.
ఇక నంబర్ టూకి వెళ్లాల్సిన సమయం వచ్చినట్టుంది.
వద్దు. అక్కడ మాత్రం వద్దు. నాకు ఆ శబ్దాలు వినాలని లేదు.
హా, నేను కూడా ఆ వాసనని ఇప్పుడు భరించలేను.
మరి కింద ఉన్న బాత్రూమ్ కి వెళ్లవచ్చా?
దయచేసి అతడిని పంపించు. అతని దగ్గర భయంకరమైన వాసన వస్తోంది.
కాస్త ఆలస్యమైతే, ఒక టన్ను గ్యాస్ వదులుతా.
- ఎవరైనా మాస్కులు తీసుకురండి. - సరే, వెళ్ళండి.
అతను ఎప్పుడూ ఇంతేనా?
వీకెండ్స్ అప్పుడు నేను పని చేయను కాబట్టి నాకు తెలీదు. మిగతా రోజులైతే ఇంతే.
నువ్వు మాజీ పోలీసువి అని ఎవరైనా ఇట్టే చెప్పేయగలరు.
దాని వల్ల మీకేమైనా సమస్యనా?
నాకు పోలీసులంటే ఇష్టమేలే.
అంటే, వాళ్ళని చూస్తే నేను పిస్తానని అనిపిస్తుంది.
హా, అస్సలు నైతికతే ఉండదు వాళ్లకి.
హా, అయిదు పౌండ్ల నోటు చేతిలో పెడితే, శవాన్ని చూపించేస్తారు.
మీరు జాగ్రత్తగా ఉండకపోతే, మీకూ ఓ శవాన్ని చూపంచాల్సి వస్తుంది.
హా, కానీ అలా కుదరదు, కదా?
నేనే చనిపోతే, నా శవాన్ని నాకెలా చూపగలవు?
హా, పంచులు వేయడం అనుకున్నంత ఈజీ ఏమీ కాదు.
తలుపు తెరిచే ఉంచనా? లేదంటే నువ్వు లోపలికి వస్తావా?
ఏదైనా నాకు ఓకే.
లోపల తుపాకీ కోసం వెతుకుతున్నారేమో,
- దాన్ని ఎప్పుడో తీసేశా. - అబ్బా.
అన్నింటికన్నా ముందు నేను అక్కడే చూస్తా.
అది పోలీసుగా ఉన్నప్పుడే నేర్చుకున్నాలే.
హలో, మార్టిన్. లుక్ బాగుంది.
ఇక్కడికి వచ్చినందుకు థ్యాంక్స్.
నీ ఆఫీసులో కాకుండా, మనం ఇక్కడ ఎందుకు కలుస్తున్నాం?
ఈ రోజు చాలా బాగుంది కదా? వ్యూ కూడా అదిరింది.
ఇంకా, నాకు అనధికారికంగా ఒక న్యాయపరమైన సలహా కావాలి.
ఎంఐ5కి న్యాయవాదిగా, నేను అనధికారిక సలహా ఇవ్వలేను.
ఒక ఉదాహరణ తీసుకుందాం.
హలో.
ఇక్కడి నుండి వెళ్ళండి. థ్యాంక్యూ.
సారీ.
అంటే, ఒక ఉదాహరణ తీసుకుని మాట్లాడుకుందాం. కాలక్షేపానికి ఆడే ఆట అనుకో.
ఒకవేళ నేను మీడియాకి ఒకరి గురించి రాయవద్దని అధికారిక నోటీసు ఇచ్చాననుకో…
ఉదాహరణకు నా గురించే అనుకో. అంటే, నా వ్యక్తిగత జీవితం గురించి.
మీరు మీ వ్యక్తిగత లాయరుతో మాట్లాడితే మంచిది అనుకుంటా.
ఆమె దీన్ని హ్యాండిల్ చేయలేదనుకుంటా.
నువ్వు సెక్యూరిటీ సర్వీసులకు చీఫ్ లీగల్ అడ్వైజర్ కాబట్టి,
ఆ సెక్యూరిటీ సర్వీసులకు నేను హెడ్ కాబట్టి,
నాకేం అనిపిస్తోందంటే, సర్వీస్ అవసరాలు, నా అవసరాలు…
ఒకటే అని.
- ఇది భద్రతకు సంబంధించినదా? - అవును మరి…
చూడు, కాస్త శాంతించు.
ఒక గెస్ మాత్రమే.
నేను కేవలం గెస్ చేసి చెప్తున్నానంతే…
గింబల్ కి, అతని భార్యకి మనం చిరాకు తెప్పిస్తున్నాం కాబట్టి, అతను…
అతని భార్య గురించి నీకు తెలుసా? తను ఒక పిచ్చి వార్తాపత్రికలో పని చేస్తోంది.
తనకి నేనంటే పడదు కాబట్టి,
నాపై లేనిపోనివి రాసే అవకాశం ఉంది.
రుచించని విషయాలు. అబద్ధాలు. సంచలనాత్మకమైన అబద్ధాలు.
సంచలనాత్మకమైనవి కాదులే. ఉత్త అబద్ధాలే, కాబట్టి నేను… అంటే…
ఏంటది?
నాకు తెలీదు.
ఏంటది అసలు?
ఇంకో కారు పేలిందా ఏంటి?
మళ్ళీ పెట్రోల్ బంకులేనా?
ఇంకా తెలీదు. ఇప్పుడు సమాచారమంతా అయోమయంగా ఉంది.
అలా అంటే ఎలా, మిత్రులారా? మనం ఎంఐ5 వాళ్ళం.
నాకు ఇప్పుడే సరైన సమాచారం కావాలి.
ఎవరికైనా ఏమైనా తెలుసా?
ఎవరో ఇప్పుడే దీన్ని పోస్ట్ చేశారు.
దేవుడా.
త్వరగా కానివ్వాలి!
- ఈపాటికి పని అయిపోయి ఉండాలి. - ఒక బాంబు పేలింది.
భలేదానివే. మరీ బాంబుతో పోల్చనక్కర్లేదు.
రీజెంట్స్ పార్క్ జూలో. నేను ఇప్పుడు అక్కడికే వెళ్తున్నా.
పైనున్న వాళ్ళని గమనించమని జాన్సన్ కి చెప్పా.
చాలా స్ట్రిక్టుగా నిర్బంధించాలి, ఎవరితోనూ మాట్లాడనివ్వవద్దు.
ఆ జాక్సన్ మాయగాడు చెప్పేది నమ్మవద్దు, అసలు వినవద్దు కూడా.
తను ఇప్పుడు నా గురించే చెప్పిందా?
లోపల ఏం చేశారు ఇంత సేపు?
అనుకున్న పని జరగలేదు.
ఇంతకు ముందు అయితే ఫ్రీగా వచ్చేసేది, కానీ ఇప్పుడు కాస్త కష్టపడాల్సి వస్తోంది.
అంటే, లోపల ఊరికే కూర్చొని, నన్ను ఇక్కడ కాపలా పెట్టారా?
నీకోసం సీట్ ఎత్తిపెట్టాలే.
కావాలంటే వెళ్లి కూర్చో.
మనం జనాలను చిత్రహింసలకు గురి చేయమని నాకు తెలుసు.
విచారణలన్నింటికీ సంబంధించిన అంతర్గత ఫైల్స్ చూశా.
కాబట్టి, సోదినంతా పక్కకు పెట్టేసి, మీకేం కావాలో ఈ రాకుమారుడిని సూటిగా అడగండి.
రాడరిక్ హో.
నిన్ను క్లింట్ వుల్ఫ్ అని కూడా పిలవవచ్చేమో?
నాకు చాలా పేర్లున్నాయి.
క్లింట్ వుల్ఫ్, సీమ సింహం, మోసగాళ్లకు మోసగాడు, లోకాధిపతి.
అప్పుడప్పుడూ, యుగపురుషుడు అని కూడా పిలుస్తుంటారు.
స్త్రీలని ఆకర్షించలేక చతికిలపడిన బ్రహ్మచారుల కమ్యూనిటీతో నీకేమైనా సంబంధాలు ఉన్నాయా?
మరీముఖ్యంగా చెప్పాలంటే "ది అన్ సీన్"లో నువ్వు ఉన్నావా?
ఈ పిస్తా బాబు పడక సుఖానికి నోచుకోవట్లేదా అని పరోక్షంగా అడుగుతున్నారా?
ఉన్న విషయం చెప్పేస్తున్నా, నేను నవమన్మథుడిని.
హా.
అమ్మాయిలని పడేయడం నాకు వెన్నతో పెట్టిన విద్య.
స్త్రీలను ఆకర్షించలేక బ్రహ్మచర్యం తీసుకోవడమనేది నాకు తెలియని కాన్సెప్ట్.
ఎంతమందితో పడుకున్నానో నాకే తెలీదు.
ఇక నీ కాకమ్మ కబుర్లు పక్కకు పెట్టు.
మేము నీ ఫోన్ చూశాం.
టారాకి, నీకు మధ్య ఉన్న సంబంధం గురించి మాకంతా తెలుసు.
అసలు తను నీపై ఎందుకు ఆసక్తి చూపింది?
ఎంఐ5లో బుద్ధిబలం, కండబలం ఉన్న ఏకైక మగాడిని కాబట్టి.
నువ్వు ఎంఐ5లో పని చేస్తునావని తనకి తెలుసా?
తెలుసు.
భార్యకి చెప్పుకోవచ్చు కదా.
తను భార్య కన్నా ఎక్కువ, నా ప్రాణం తను.
నిన్న రాత్రి నీపై హత్యాయత్నం జరిగింది.
నీకేం ఆందోళన కలగట్లేదా?
దాన్ని హత్యాయత్నం అనాల్సిన పని లేదు.
కానీ జరిగిన దాన్ని హత్యాయత్నం అనే అంటారు.
ఆ తుపాకీతోనే అంతకుముందు ఆబట్స్ ఫీల్డ్ కిల్లర్ ని చంపేశారు.
సరే. అది కాకతాళీయంగా, అనుకోకుండా జరిగింది, అంతే.
మీరు "మాగ్నోలియా" సినిమా చూశారా? హా?
హా, ఆ సినిమాలో టామ్ క్రూజ్ అదరగొట్టేసాడు.
- ఆ సినిమా చూశాక ఆడవాళ్ళ గురించి చాలా తెలుసుకున్నా. - నిన్ను ఎందుకు చంపాలనుకున్నారు?
ఏ మాజీ ప్రేయసికైనా అసూయ కలిగిందేమో?
రాడీ హో మాజీ లవర్స్ కి ఉన్నంత కోపం ఎవరికీ ఉండదు, సరేనా?
ఒకసారి నా రుచి తగిలాక, ఇక వేరెవరూ వాళ్లకి నచ్చరు.
కొందరు ఆడవాళ్లయితే భరించలేరు.
నన్ను మర్చిపోలేరు, వ్యసనం అయిపోతా నేను.
రాడీ, నువ్వు… నువ్వు ఇంత బిల్డప్ ఇవ్వనక్కర్లేదు.
నీకు మాజీ లవర్స్ ఎవరూ లేరని మనిద్దరికీ తెలుసు.
నువ్వు నవమన్మథుడివి కాదు. జేమ్స్ బాండ్ వి కాదు నువ్వు.
అమ్మాయిలతో నీకున్న సంబంధాలను గమనిస్తే,
ఎబ్బెట్టుగా, ఒకట్రెండు రోజుల్లోనే పుటుక్కుమన్న బంధాలే కనిపిస్తాయి,
ఆ తర్వాత ఎలాగైనా ఒక తోడు సంపాదించాలని నువ్వు రగిలిపోవడం,
అమ్మాయిల వెంట పడి చిరాకు తెప్పించడం, బ్లాక్ అవ్వడం వంటివే కనిపిస్తాయి.
కాబట్టి నాకొక అనుమానం కలుగుతోంది,
నీకు కూడా తప్పక ఈ అనుమానం కలిగే ఉంటుంది,
టారా ఎందుకు నీతో వేరుగా ఉండింది?
సారీ, అతను కావాలని పెంగ్విన్లను లక్ష్యంగా చేసుకున్నాడా?
అవును. 22 పెంగ్విన్లను చంపేశాడు, అదృష్టవశాత్తూ, జనానికి ఏమీ కాలేదు.
అతను జూలోకి వెళ్తున్నప్పుడు రికార్డ్ అయిన సీసీటీవీ ఫుటేజ్ లో,
ఏదో ఫ్లాస్క్ లాంటిది తీసుకెళ్తున్నట్టు కనిపించింది.
అదుగోండి, జూలోకి వెళ్తున్నాడు.
ఆ ఫ్లాస్క్ ని విసిరేసి పారిపోయాడని సాక్షులు చెప్తున్నారు.
ఆ పరికరం నీటితో రియాక్ట్ అయి, ప్రెషర్ ట్రిగ్గర్ ఏమైనా అయి, పేలుడు జరిగి ఉంటుంది.
రీజెంట్స్ పార్క్ జూ
అతనే.
ఓకే. ఆ బాంబును అతనే చేసి ఉంటాడని నాకనిపించట్లేదు.
ఆ బాంబు ఎక్కడిది నీకు?
ఒకడు ఇచ్చాడు.
అది పేలుతుందని నేను అనుకోలేదు.
ఈ పని నిన్ను ఎందుకు చేయమన్నాడో ఏమైనా చెప్పాడా?
చెప్పలేదు. అయినా, పెంగ్విన్లను ఎవరైనా చంపాలనుకుంటారా?
మరి అదేం చేస్తుందని అనుకున్నావు?
అది నీటిలో వేస్తే నీళ్లు ఎర్రగా మారతాయని అన్నాడు. అదొక సంకేతమే అని, అసలైన రక్తం కాదని అన్నాడు.
ప్రతిఫలంగా నీకేమైనా ఇచ్చాడా?
యాభై పౌండ్లు ఇచ్చాడు. ఇంకా గంజాయి కూడా ఇస్తానన్నాడు.
- చూడటానికి ఎలా ఉంటాడు? - పురుషుడు.
అది ఇందాక చెప్పావుగా. లింగం కాకుండా ఇంకేమైనా చెప్పగలవా?
వయస్సు, జాతి, ఏ దేశానికి చెందిన వాడు లాంటివేవైనా?
వయస్సు ముప్ఫైల్లో ఉండవచ్చు.
తెల్లజాతి వాడు. ఇటలీ వాడు కానీ, స్పెయిన్ వాడు కానీ అయ్యుండొచ్చు.
పక్కాగా తెలీదు.
నేను గంజాయి తెచ్చుకోవచ్చా?
నేను కష్టపడ్డా కదా.
నీకేం అనిపిస్తోంది?
ఇంత కష్టపడ్డా కాబట్టి అది తప్పేం కాదు. నాకు ఒక పెంగ్విన్ కాలు తగిలింది తెలుసా!
- కూర్చో! - సరే.
ఆబట్స్ ఫీల్డ్ కమ్యూనిటీ హబ్
జూలోనా? నిజంగానా?
అది అస్సలు అర్థవంతమైనదిగా అనిపించట్లేదు. ఇంకేమైనా సమాచారం తెలిసిందా?
సరే. ఏమైనా తెలిస్తే, చెప్తూ ఉండు.
అతను ఒక ప్రకటన ఇస్తే బాగుంటుంది.
ఇంస్టాగ్రామ్ లో పెట్టడానికి ఫోటో తీశావా?
ఫోన్ వస్తే, మాట్లాడాను.
అబ్బా. మళ్ళీ వెళ్లి ఆమెని ఎలా హత్తుకోగలను?
రీజెంట్స్ పార్క్ జూలో ఎవరో పెంగ్విన్ పూల్ లో బాంబ్ వేశారట.
అసలు… అసలు అలాంటి పని ఎవరైనా చేస్తారా?
మైండ్ దొబ్బిన వ్యసనపరుడు.
అలా… అలా మాట్లాడకూడదు.
అంటే, డ్రగ్స్ తీసుకోకుండా ఉండలేని వాడు అని అనాలి.
"మైండ్ దొబ్బింది" అని కూడా అస్సలు వాడకూడదు.
అతనికి బాంబును ఎవరో ఇచ్చారట,
కానీ అతనికి ఎందుకు ఇచ్చారో, ఎవరు ఇచ్చారో అనేది అంతా అయోమయంగా ఉంది.
సారీ.
మీకు జరిగిన నష్టానికి చాలా చింతిస్తున్నాను.
మీకు లండన్ వాసులు సానుభూతి తెలుపుతున్నారు.
రేపు జరగబోయే స్మారక సభకి నేను వస్తాను,
అప్పుడు మనందరం, ఈ దురదృష్ట సంఘటన నుండి బయటపడే ప్రయత్నం చేద్దాం,
మళ్ళీ లండన్ ని కీర్తిశిఖరాలకు చేరుద్దాం.
ఈ నగరానికి ఏమవుతోంది? ఇది చాలా దారుణమైన పని. చాలా అంటే చాలా దారుణం.
ఇంకో చేదు వార్త చెప్పాలి మీకు.
ఈ సాయంత్రం జరగబోయే చర్చ రద్దయింది.
ఉగ్రదాడులకి వెనుకడుగు వేసే రకం కాదు నేను.
గింబల్ వల్ల రద్దయింది. అతను రాడట.
రాజకీయంగా పైచేయి సాధించడానికి మీరు ఆబట్స్ ఫీల్డ్ ఘటనని వాడుకుంటారని అనుకుంటున్నాడు.
అతను భయపడి తప్పుకున్నాడంటే మంచిదే కదా.
నా సొంత ఈవెంట్ నేను నడుపుకుంటా.
అతను లేకుంటే, నాకు ఇంకా ఎక్కువ పేరు వస్తుంది.
ఈ ఉదయం రీజెంట్స్ పార్క్ జూలో పెద్ద పేలుడు జరిగింది.
పెంగ్విన్స్ ఉండే చోట పేలుడుకు వాడిన పరికరం దొరికిందని
మెట్రోపోలిటన్ పోలీసులు మాకు తెలిపారు.
దేవుడా. ఇందాక పేలిన బాంబు వల్ల చాలా పెంగ్విన్స్ చనిపోయాయి.
అయ్యయ్యో.
దేవుడా.
అది చాలా దారుణం.
పెంగ్విన్స్. ఇది కూడా వాటికి సంబంధించినదేనా?
నాల్గవది, మీడియాని స్తంభింపజేయడం.
హేయ్, ముందు నీ మీడియాని స్తంభింపజేయాలి. నీ దగ్గర ఫోన్ ఉండకూడదు కదా.
లేదు, ఇతనికి ప్రత్యేక అనుమతిచ్చారు.
అతను చెప్పేది మనం ఆలకించాలి.
ఏంటి ఆ చూపు?
బాబోయ్. అది జరుగుతోంది. నిజంగానే జరుగుతోంది.
సారీ. పెంగ్విన్లతో మీడియాని ఎలా స్తంభింపజేస్తారు?
ఇంకొన్ని రోజుల పాటు ఇదే ఉంటుంది వార్తల్లో.
జనాలకి పెంగ్విన్స్ అంటే చాలా ఇష్టం ఉంటుంది.
అంటే, ఆ వార్త వినగానే మీరందరూ కూడా కన్నీళ్లు కార్చేశారు కదా.
దీని దెబ్బకి ఆబట్స్ ఫీల్డ్ కాల్పుల ఘటన వార్తల నుండి తుడిచిపెట్టుకుపోతుంది.
అయితే, మీరు కో చెప్పినదానితో ఏకీభవిస్తున్నారా?
స్థిరత్వాన్ని దెబ్బతీసే కుట్రలోని మూడు అంశాలను, నేను…
నేను కాకతాళీయంగా జరిగాయని కొట్టిపారేయవచ్చు,
కానీ నాల్గవది కూడా జరిగిందంటే, అది నిజమేనని అర్థం.
ఓకే. అయితే, తర్వాత… తర్వాత ఏం జరుగుతుంది?
అయిదవది.
హా, నాకు లెక్కలొచ్చులేవయ్యా.
అయిదవది ఏంటో చెప్పు!
జననేతని చంపడం.
సాయంత్రం మేయర్ అభ్యర్థుల చర్చ ఉంది.
గింబల్… గింబల్ జననేత అని చెప్పుకుంటుంటాడు. అంటే, వాళ్ళు గింబల్ ని చంపుతారా?
వెల్లిస్, నేను అర్జెంటుగా పార్క్ వాళ్లతో మాట్లాడాలి.
మీరు ఎవరితోనూ మాట్లాడటానికి వీల్లేదు.
మీరు నిర్బంధంలో ఉన్నారు, గుర్తుందా? ఆ నిర్బంధం పెట్టింది పార్కే.
సరే, అయితే ఫ్లైట్ కి కాల్ చేయనివ్వు.
మిమ్మల్ని ఎవరితోనూ మాట్లాడనివ్వవద్దని, మిమ్మల్ని నమ్మకూడదని ఆమె చెప్పింది.
ఆమె ఆ మాటలు అంటున్నప్పుడు మీరు కూడా అక్కడే ఉన్నారు కదా,
కాబట్టి, మీరు కాల్ చేస్తే ఆమె మాట్లాడుతుందా?
అయ్య బాబోయ్. అయితే, నువ్వే కాల్ చేసి చెప్పు తనకి.
నేను ఆదేశాల ప్రకారం నడిచే దాన్ని అని, వాటిని ఇచ్చేదాన్ని కాదని పొరబడుతున్నట్టున్నారు.
- సరే, తనకి ఒక మెసేజ్ పంపు అయితే. - ఏ మెసేజ్?
డెన్నిస్ గింబల్ మీద హత్యాప్రయత్నం జరగనుందని.
అది ఎప్పుడూ వినబడే స్టేట్ మెంటే.
హో. ఆబట్స్ ఫీల్డ్. ఆ… ఆ ట్రాఫిక్ జామ్.
ఇప్పుడు జూలో ఒక బాంబు పేలింది.
అవన్నీ స్థిరత్వం దెబ్బతీయాలన్న కుట్రలో భాగమైనవే.
తర్వాత, ఒక జననేతని చంపుతారు.
ఇది చాలా అత్యవసర పరిస్థితి, క్షణక్షణానికి తీవ్రత పెరుగుతూనే ఉంది,
కానీ పార్క్ వాళ్లకి అది తెలీట్లేదు.
నేను మీపై ఆధిపత్యం చలాయించానని, మీరు కూడా నాపై ఆధిపత్యం చలాయిస్తున్నారు.
ఇదే కదా ఇప్పుడు జరుగుతోంది?
అయ్య బాబోయ్. అసలు నువ్వు నాపై ఆధిపత్యం ఎప్పుడు చలాయించావు!
నేను మీ తుపాకీ తీసుకున్నా. అది మీకు అవమానకరమే కదా.
దాన్ని మనస్సులో పెట్టుకుని, నన్ను పిచ్చి దాన్ని చేయాలని చూస్తున్నారు మీరు.
వెల్లిస్. వెల్లిస్, ఆ మెసేజ్ పంపించేస్తే అయిపోతుంది కదా.
నిజం చెప్తున్నా, అది ముఖ్యమైనది కాకపోతే, అసలు ఆయన కుర్చీలోంచి లేచేవాడే కాదు.
ఇందాకే కదయ్యా, నువ్వు కో సోది చెప్తున్నాడని కొట్టిపారేశావు.
అది నిజమే.
హా, నువ్వు చెప్పేవన్నీ అలానే ఉంటాయి.
అది నిజంగా సోదే.
కూర్చో, ముసలోడా.
ఆమె ఊరేంటి?
ఫ్రాన్స్.
ఫ్రాన్స్?
పక్కానా?
కాదు,
ఊరేంటి అని తనని అడిగా,
దానికి తను "చాలా ఊర్లు ఉన్నాయి," అని అంది.
ఆ మాట నాకు భలే ముచ్చటగా అనిపించింది.
అదే మాటని నేను కూడా ఎప్పుడైనా వాడవచ్చు.
తన గురించి నీ సహోద్యోగులకి ఎందుకు చెప్పలేదు?
నా మునుపటి రిలేషన్షిప్ ప్లాప్ అయింది. కాబట్టి, దీన్ని చెడగొట్టుకోవాలని అనుకోలేదు.
నువ్వు అప్పుడు ప్రేమాయణాన్ని ఒక బాట్ తో నడిపావు, రాడీ.
అది నీ బలహీనతని గుర్తించడం వంటివి చేస్తూ, నీ గురించి వివరాలని సేకరించిందని భావిస్తున్నాం,
- తద్వారా నిన్ను ఏమార్చవచ్చని వాళ్ళ ప్లాన్. - సరే, అలాగే.
ఇదంతే ఏదో కుట్రపూరిత సిద్ధంతంలా అనిపిస్తోంది.
కాబట్టి, మీరు బయటకి వెళ్లి, టారాకి ఓసారి ఫోన్ చేయండి,
- అప్పుడు మీకన్నీ అర్థమైపోతాయి. - తనకి ఫోన్ కలవట్లేదు.
అదీగాక, తను నీకు ఇచ్చిన చిరునామాలో ఉండట్లేదు.
అదే చిరునామాని, తను పని చేస్తున్న ఈవెంట్స్ కంపెనీకి కూడా ఇచ్చింది.
నిజం చెప్పాలంటే, అసలు తన పేరు, టారా అని కూడా పక్కాగా చెప్పలేము.
తను నాకు ఎందుకు నకిలీ పేరు చెప్తుంది?
తను నిన్ను వలలోకి వేసుకుంది.
నీతో అబద్ధాలాడి, నిన్ను ఏమార్చింది.
నీ నుండి ఏదో సమాచారాన్ని రాబట్టాలని చూసింది.
ఆబట్స్ ఫీల్డ్ కి సంబంధించినదేదో రాబట్టాలని చూసింది.
తనకి నేనేం చెప్పలేదు.
అందుకే నన్ను చంపాలని చూశారు.
చూడండి, వలలో వేసుకోవాలని చూసిన వారే
వలపు మాయలో పడిపోయినప్పుడు, ఇలాంటివే జరుగుతాయి.
వాళ్ళు పిచ్చోళ్ళు అయిపోతారు. హా, నేను… నేను అది గతంలో కూడా చూశా.
ఏదో సిండీ క్రాఫర్డ్ సినిమాలో చూశాననుకుంటా. తను అలాంటివి తక్కువే చేసింది…
రాడీ, కాస్త వాస్తవ ప్రపంచంలో బతుకు.
లేదు, చూడండి, మొదటి సూత్రం ఏంటో తెలుసా? టార్గెట్ తో ఎప్పుడూ ప్రేమలో పడకూడదు.
జనాలు, అస్సలు దగ్గర కాకూడదాని అనుకున్న వ్యక్తులకే దగ్గరవుతుంటారు.
అది నిజమైన ప్రేమగా మారిపోతుంది.
తను… తను తన పైవాళ్లకు ఎదురు తిరిగింది, నాకోసం అన్నీ పణంగా పెట్టేసింది.
వాళ్ళు నన్ను చంపాలనుకున్నది అందుకే. అలా తనని, మహిళలందరినీ శిక్షించాలని వాళ్ళ ప్లాన్.
కానీ ప్రధానంగా తనని.
ర్యాలీకి మనం ఆశించినంత మంది రాకపోవచ్చు.
ఏంటి? గింబల్ రావట్లేదనా?
నాకంటే అతనికే ఎక్కువమంది వస్తారంటున్నావా?
లేదు. ఇంకా ట్రాఫిక్ పూర్తిగా క్లియర్ కాలేదు,
అదీగాక జూలో పేలిన బాంబు వల్ల జనాలు కాస్త భయాందోళనలకు గురవుతున్నారు.
కొందరు ఇంటి నుండి బయటకు రాకపోవచ్చు.
అలా జరిగితే ఎలా?
హాలు నిండాలి. ఖాళీగా ఉంటే, నేనెలా మాట్లాడను!
నాన్నా.
ఇర్ఫాన్.
హేయ్, మళ్ళీ హెయిర్ స్టయిల్ మార్చినట్టున్నావుగా.
అవును, భిన్నంగా కనిపించాలని ఇలా చేయించుకున్నా.
చేతులు తలమీద పెట్టండి.
- ఏం జరుగుతోంది? - హేయ్. నా కొడుకుని వదిలేయండి.
పెట్రోల్ డిపోలోకి చొరబడి, పెట్రోల్ సరఫరాలో
కెమికల్ కలిపినందుకు అరెస్ట్ చేస్తున్నాం.
అంత సీన్ లేదు. ఏం ఆధారం ఉంది మీ దగ్గర?
ఇతనే ఒప్పుకున్నాడు.
ఇర్ఫాన్. ఎంత పని చేశావు నువ్వు?
నేను నా మనస్సాక్షి ప్రకారం నడుచుకున్నా, నీలా కాదు.
లేదు, నాకు తలవంపులు తేవడానికే ఇలా చేశావు.
లేదు, నువ్వే నాకు తలవంపులు తెస్తున్నావు.
సరేనా? నా తరానికి నువ్వేం మేలు చేస్తున్నావు అసలు?
చూడు, ఇలాంటి సమస్యల విషయంలో మనం ఒక్కోటి పరిష్కరించుకుంటూ పోవాలి.
లేదు, మాటల వరకే నువ్వు, చేతలేం ఉండవు.
సమయం లేదు మనకి అసలు.
ప్లాస్టిక్ వల్ల ఈ గ్రహం నాశనం అయిపోతోంది!
నీలాంటి పనికిమాలిన రాజకేయవేత్త మాకు అస్సలు అక్కర్లేదు.
- మీరు ఇక్కడ ఉండటం మంచిది కాదు. - పనికిమాలిన రాజకీయవేత్త!
పనికిమాలిన రాజకీయవేత్త!
అసలైన నిర్బంధం బెర్లిన్ లో జరిగింది.
దాన్ని ఏజెంట్ల జూ అని అంటారు.
అక్కడి నుండి తప్పించుకున్న వాళ్ళే లేరు.
అప్పుడు నేను సన్నాసులకి ఇంఛార్జీగా ఉన్నా.
ఇప్పుడు ఉన్నట్టే అన్నమాట. నీలాగే, డెవన్.
కానీ అప్పుడు నేను అందంగా ఉండేవాడిని, ఆకట్టుకునే గుణం ఉండేది.
అమ్మాయిలు బాగానే పడిపోయేవాళ్ళు.
దొబ్బేయ్.
స్టాసీ వాళ్ళతోనే అసలు సమస్య.
హా, వాళ్ళు రాక్షసులు.
జనాలని చిత్రహింసలు పెట్టడం వాళ్లకి సరదా, అది గొప్పగా చెప్పుకునేవారు.
వాళ్ళకి నియమాల్లాంటివేవీ లేవు.
మనస్సాక్షి కానీ, జాలి కానీ లేనే లేవు.
ఒకసారి నా ఏజెంట్ వాళ్లకి చిక్కాడు.
అతడిని విచారించడం మొదలుపెట్టారు.
నిజం చెప్పాలంటే, అతను…
అతను అనుభవించిన నరకాన్ని అనుభవించడం కంటే, ఉరేసుకొని చనిపోవడానికైనా నేను రెడీ.
ఎక్కడిది అది నీకు?
- లేదు, ఇది నాకు దొరికింది. - లేదు. ఇచ్చేయ్.
- అబ్బా. - లేదు.
స్టాండిష్, నాకు తాగాలని చాలా ఉంది. ఒక్కటే కదా.
లేదు.
- హేయ్, ఇది కూడా కావాలా? సరే. - కావాలి.
నువ్వు కూడా స్టాసీలో చేరవచ్చు.
నువ్వైతే సరిగ్గా సరిపోతావు.
అస్సలు దయ అనేదే ఉండదు నీకు.
కానీ వాళ్లకి తెలివి ఎక్కువ చాలా.
దేన్ని అయినా ఆయుధంగా మార్చేయగలరు.
ఈస్టర్న్ బ్లాక్ వాళ్ళ బడ్జెట్లు బ్లోటార్చులు కొనడానికి సరిపోయేది కాదు, కాబట్టి వాళ్ళే తయారుచేసుకునే వాళ్ళు.
వాళ్ళ దగ్గర ఎయిరోసొల్ క్యాన్ ఉంది,
ఇంకా లైటర్ ఉంది…
అతని అరికాళ్ల మీదున్న చర్మాన్ని వాళ్ళు తగలబెట్టేసి,
చాలా రోజుల పాటు ఆ కాళ్ళ మీదే నిలబెట్టారు అతడిని.
సుసు పోసుకోవడానికి ఓ సీసాని ఇచ్చారు.
ఆ తర్వాత, దాన్నే అతని చేత తాగించేవారు,
తాగకపోతే, ఆ సీసాతో అతని తలని పగలగొట్టేవారు.
ఇలా మూడు రోజులు గడిచాయి,
ఇక అతను చావుబతుకుల్లో ఉన్నాడు,
అతను… అతను చావనైనా చచ్చేలా ఉన్నాడు కానీ, పట్టు మాత్రం వదిలేలా లేడని స్టాసీ వాళ్లు గమనించారు.
కావాలంటే, వాళ్ళు అతడిని చంపేసి ఉండేవాళ్ళే,
కానీ వాళ్ళకి కావాల్సిన పేరు మాత్రం దక్కి ఉండేది కాదు.
పాపం గాయాలతో నిండిన అతని బుర్రలో దాగి ఉంది ఆ పేరు.
ఇక అతని ఏకైక బలహీనతని వాళ్ళు కనిపెట్టారు.
అతనికి ఒక స్థానిక మహిళ పరిచయం అయింది.
అది సీరియస్ రిలేషన్షిప్ అయింది.
ప్రేమ కాకపోవచ్చేమో, కానీ ఒక ఏజెంట్ కి అంతకన్నా సీరియస్ రిలేషన్షిప్ దక్కదులే.
ఏజెంట్ జీవితం చాలా ఒంటరిగా ఉంటుంది, డెవన్.
ఒక్కోసారి,
పరిపూర్ణంగా ఉండే అవకాశం వచ్చినప్పుడు దాన్ని అందిపుచ్చుకోవాలని చూస్తుంటాం.
కాబట్టి, అతడినేమీ అనలేను.
హా, వాళ్ళు ఒక సేఫ్ హౌస్ లో కలిసి ఉండేవాళ్ళు.
కాస్త నిర్లక్ష్యంగా ప్రవర్తించాడు.
హా. ఏదేమైనా, వాళ్ళు… వాళ్ళు ఆమెని అదుపులోకి తీసుకున్నారు,
అతను ఉన్న గదిలోనే
ఆమెని కూడా ఉంచి, చిత్రహింసలు పెట్టారు.
కానీ అప్పటికి కూడా,
అతను తొణకలేదు.
వాళ్లకి ఏమీ చెప్పలేదు అతను.
అతను అంతగా ప్రేమించిన ఆమె ముఖాన్ని వాళ్ళు తగలబెట్టేస్తున్నా కూడా.
ఆమెని ఫైర్ ఎక్స్ ట్వింగిషర్ లో డొక్కలో కొట్టినా కూడా.
ఆమె అరిచినప్పుడు కూడా.
అంటే?
"నేను గర్భవతిని."
అయ్యయ్యో.
ఆమెని ఏమీ చేయవద్దని అతను బతిమాలాడు.
హా, వాళ్ళ కాళ్లావేళ్లా పడ్డాడు.
ఏమైనా కానీ, అతను వాళ్లకి పేరు మాత్రం చెప్పట్లేదు.
ఇక చివరికి అరుపులు ఆగిపోయాక,
అంటే, ఆ మహిళ, ఇంకా బిడ్డ, వాళ్ళ బిడ్డ చనిపోయాక…
స్టాసీ వాళ్ళు గ్రహించారు అన్నమాట…
అతను పేరు చెప్పకపోవడానికి ఏకైక కారణం,
అతనికి పేరు తెలీకపోవడమే అని.
అతనికి మొదట్నుంచీ పేరు తెలీనే తెలీదు.
అయ్య బాబోయ్.
మరి వాళ్ళు ఏం చేశారు అతడిని?
అతడిని వదిలేశారు.
ఇప్పుడు మేము కూడా వెళ్ళిపోతాం.
ఏంటి?
ఏం చేస్తున్నారు?
అయ్య బాబోయ్.
అయ్యయ్యో.
దేవుడా.
నా ఫోన్ నాకు ఇచ్చేయ్.
ఓరి నాయనోయ్.
ఈ ఒక్కసారికి అందరూ నేను చెప్పింది బాగా ఆలకించారే.
హేయ్.
ఇందాక నిన్ను మంచిగానే అడిగాం కదా.
దొబ్బేయవయ్యా.
ఈ పని చేస్తే, మిమ్మల్ని మెడబట్టి గెంటేస్తారు.
అలా మమ్మల్ని గెంటేశారు ఎప్పుడో.
- ఛ. - కానివ్వండి, దద్దమ్మలారా.
ఇప్పుడే నిర్బంధం నుండి తప్పించుకున్నా కూడా ఇంకా దద్దమ్మల్నే అనడం బాగుంది చాలా.
తిరిగి వచ్చాక, తగలబడిపోయిన వాటన్నింటినీ అందరూ టైప్ చేయాలి.
అంత లేదు.
పోరా.
సరే మరి.
అందరూ మేయర్ అభ్యర్థుల చర్చకు వెళ్ళండి.
చర్చ రద్దయింది. ఎవరి పాటికి వాళ్ళు ర్యాలీలు చేసుకుంటున్నారు.
సరే, నువ్వు కార్ట్ రైట్ తో పాటు వెళ్ళు.
మీరిద్దరూ గింబల్ వద్దకు వెళ్ళండి. అతడిపై దాడి చేసే అవకాశం ఎక్కువ ఉంది.
ఎందుకైనా మంచిది, నువ్వు జఫ్రీ దగ్గరికి వెళ్ళు.
హేయ్, నాకు కూడా ఒక తుపాకీ ఇస్తారా?
ఇవ్వను. వాటి అవసరం నీకన్నా మాకే ఎక్కువ ఉంది.
ల్యాంబ్, ఆ కథ నీదేనా?
ఆ చిత్రహింసలు పెట్టింది నిన్నేనా?
పిచ్చిదానిలా మాట్లాడకు, స్టాండిష్.
అది నేను అల్లిన కథ.
అయితే నేను షర్లీతో పాటు వెళ్తాలే.
మీరెక్కడికి వెళ్తున్నారు?
మీకు దూరంగా.
టారా ఎప్పుడైనా నీ పని గురించి అడిగిందా?
చూడండి, తనకేమైనా పని అప్పగించి ఉంటే,
తను ఈ రాడీ బాసుకి పడిపోయినప్పుడే, దాన్ని మర్చిపోయి ఉంటుంది.
నువ్వు చెప్పేది అబద్ధమైనా,
లేదా ఏ చిన్న విషయాన్నైనా నువ్వు నిజంగానే మర్చిపోయి ఉన్నా,
నిన్ను ఎంత కాలం పాటు జైల్లో పెడతానో నాకే తెలీదు,
అది కూడా దరిద్రంగా ఉండే దీని కన్నా చిన్న చెరసాలలో.
చెప్తున్నా కదా, నేను గూఢచారినన్న విషయంపై తనకి అస్సలు ఆసక్తే లేదు.
అసలు తను దాన్ని పట్టించుకోనే లేదు.
నేను ఎంఐ5 డేటాబేస్ ని హ్యాక్ చేయగలనని తనకి చూపినప్పుడు కూడా తను పట్టించుకోలేదు.
ఏం చేశావు?
శాంతించండి. తనని ఆకట్టుకోవాలన్న ఉద్దేశంతోనే ఆ పని చేశా.
సారీ, ఒక విషయం స్పష్టంగా చెప్పు, ఎంఐ5 డేటాబేస్ లోకి ఎలా ప్రవేశించాలో తనకి చూపించావా?
కాస్త శాంతిస్తారా? నేను చేసిందే తను కాపీ చేయలేదు.
ఈ భూమ్మీద నేను టైప్ చేసినంత వేగంగా ఇంకెవరూ టైప్ చేయలేరు.
అది నూటికి నూరు శాతం నిజం.
తనని ఎప్పుడైనా ఒంటరిగా వదిలావా?
లేదు. అస్సలు వదల్లేదు అలా.
పిజ్జాలు తేవడానికి నేను తలుపు దగ్గరికి వెళ్ళినప్పుడు తప్ప.
మహా అయితే 20 సెకన్లు వెళ్ళుంటా.
కానీ చెప్తున్నా కదా, తను ఆసక్తి చూపలేదు.
తను నన్ను, నన్నుగా ప్రేమిస్తోంది, నేను చేసే ఉద్యోగాన్ని చూసి కాదు.
నేను విన్నది కరెక్టేనా?
మన డేటాబేస్ ని అంతా ఆమె ముందు పెట్టేసి ఆమెని ఒక్కడినే వదిలేశాడు మనోడు,
ఆమె ఎవరో, ఆమెకి ఏం కావాలో, ఆమె ఏం చేసిందో మనకి తెలీను కూడా తెలీదు.
హో లవర్ ఆచూకీని కనుగొనండి, ఏమైనా హ్యాకింగ్ జరిగిందేమో చెక్ చేయమని ఐటీ వాళ్లకి చెప్పు.
సబ్ టైటిళ్ళను అనువదించినది: రాంప్రసాద్